માઈકલે પોતાના શરીરમાં કેટ કેટલીય સર્જરીઓ કરાવી હતી. તેના ફેન્સમાંથી આ ભૂત ઉતર્યું નથી આ માટે તેઓ પોતાના શરીરને માઈકલની માફક બનાવી સર્જરીઓ કરાવ્યા રાખે છે. એક બિલાડીનું ઉચું થવું એ મહજ એક ઈત્તેફાક છે, પણ માઈકલની આ ઉંચી થતી બિલાડીમાં કોઈ નૌસીખીયાએ બેડનું મ્યુઝિક ઉમેરી દીધુ અને લોકો આ બિલાડી માઈકલ જેક્સનની ફેન હોવાનું માનવા લાગ્યા. ક્રિકેટના મેદાનમાં એકવાર રોયલ ચેલેન્જર્સ બેંગ્લોરની ટીમ હારી ગઈ ત્યાં ઉદાસ ટીમમાં ક્રિસ ગેલને મઝા સુજી તે માઈકલની માફક ડાન્સ કરવા લાગ્યો. માઈકલનું પોઝટીવ કોપી કરો તો બરાબર પણ નેગેટીવ પણ ? 2002માં માઈકલે પોતાના દિકરાને છતની બહાર હાથ પકડી ટાંગેલો તે ફુટેજ વાયરલ થયું હતું. બાદમાં આ પણ માઈકલની પોપ્યુલારીટી અને ફેન ફોલોંઈંગ માટે કરવું જોઈએ તેવું માનીને એક ભારતીય માએ પોતાના દિકરાને છતની બહાર બે હાથ પકડી જુલાવ્યો તો કોર્ટે તેને નોટીસ ફટકારી બોલાવી લીધી. રિયાલીટી શોમાં તો માઈકલ જેક્સન આવતા જતા રહે છે, પણ ફિલ્મોમાં પણ જેક્સન સ્ટેપની કમી નથી. છેલ્લે મુન્ના માઈકલમાં ટાઈગર શ્રોફે મૈં હું સોંગમાં તેની કોપી કરેલી.